|  |  |
| --- | --- |
| **Пән: Қазақ тілі мен әдебиеті** | **Мектеп: № 10 мектеп - интернаты** |
| **Күні:**  | **Мұғалімнің аты-жөні: Камалиева А.А** |
| **Сынып:** 5  | **Қатысқан оқушылар саны:**  | **Қатыспағандар:** |
| **Бөлім атауы:**  | Қазақстандағы ұлттар достастығы |
| **Сабақтың тақырыбы** | «**Тәуелсіздік нышандары»** |
| **Сабақтың түрі** | Дағдыларды бекіту сабағы |
| **Жүзеге асатын оқу мақсаттары**  | А5. Берілген сұрақты дұрыс түсініп, лайықты жауап беру, шағын диалогке қатысу.А3. Орфоэпиялық нормаларды сақтау. Ауызша мәтіндер құрауда қазақ тіліндегі төл дыбыстардың дыбысталуын, үндестік заңын ескеріп айту. |
| **Сабақтың мақсаты** | Барлық оқушылар: Сөйлесім әрекетінің негізінде оқушылардың тәуелсіздік нышандары жайлы ақпараттық ұғымын қалып- тастырадыКөптеген оқушылар: Сұрақтарға дұрыс жауап береді.Кейбір оқушылар: Диалог құрастырады. |
| **Жетістік крите- рийлері:** | Оқушының төменгі жетістігі (ОТЖ): тәуелсіздік нышандары жайлы ақпарат береді.Оқушының орташа жетістігі (ООЖ): тәуелсіздік нышандары жайлы айтады, сипаттайды.Оқушының жоғарғы жетістігі(ОЖЖ): тақырып аясында тілдік қарым-қатынас құра алады, сұхбаттасады, тәуелсіздік нышандарына байланысты шағын мәтін құрайды. |
| **Дескриптор** | Сұраққа жауап береді.Қазақ тіліндегі төл дыбыстарды дұрыс айтады.Диалогтік сөйлесуге қатысады. |
| **Тілдік міндеттер** | Лексикалық минимум: достық, егемен, көпұлтты, халықаралық, татулық, келісім, мәдениет, ұлттар достығыт.б.Сөйлеу мәдениетін жетілдіру үшін қолдануға ұсынылған тілдік оралымдар: сенің ойыңша, қателеспесем, қорыта келе, менің пайымдауымша, т.б. Тәуелсіздік нышаны, бейнеленген, қанатты тұлпар, қыран, уық, жол сілтеу, келешек, құрмет, ұлықтау рәсімі. |
| **Құндылықтар**  | Халықтар достастығы |
| **Пәнаралық байланыс** | Қазақстан тарихы |
| **Осыған дейін меңгерілген білім** | Тыңдалым дағдысын дамытуға арналған мәтінмен жұмыс істеді. Тыңдаған мәтіндері бойынша сұрақтарға жауап берді. |
|  |
| **Жоспарланатын уақыт** | **Жоспар бойынша орындалуы тиіс іс-әрекеттер** | **Дереккөздер** |
| Сабақтың басы  | **1.Ұйымдастыру.**Оқушылар шеңберге тұрып жылы сөздер арқылы бір – біріне тіліек білдіреді.. |  |
| Сабақтың ортасы | ОқушыларҚазақстан рәміздері туралы видеофильм тамашалайды.Оқушылардың жаңа сабаққа деген қызығушылығын ояту мақсатында «Мемлекеттік рәміздер» тақырыпқа қатысты дайындаған слайдтарын көрсетеді, ой шақыру сұрақтарын қояды:Айтылым1.Балалар, мемлекеттік рәміздерге не жатады?2.Тудың авторы?3.Туда не бейнеленген?https://im0-tub-kz.yandex.net/i?id=2649263e141e99e4d498343e0c77bd2b&n=33&h=215&w=2874.Төлқұжатта, туу туралы куәлікте, орта білім туралы аттестатта құжаттарда не бейнеленген ? (Елтаңба)5.Президент резиденциясында, Үкімет үйінде ілулі тұрады. Барлық мекемелерде не бар? (Ту)6.Республика,облыс, аудан көлеміндегі маңызды салтанатты мәжілістерде не орындалады?(Әнұран)7. Елтаңба, ту, әнұран – бұлардың бәрі не? (мемлекеттік рәміздер)8. Мемлекеттік рәміздер туралы не білеміз? Жазылым «Елтаңба, Байрақ, Әнұран» сөздері арқылы үш топқа бөлінеді. Оқушыларға осы сөздерден басқа сөздер жазу, құрастыру тапсырылады.**Елтаңба Байрақ Әнұран**Ел Бай ӘнТаңба ай ҰранТаң қар ҰнАң ар нан **Сергіту сәті.** Оқылым. Айтылым. Әр топқа мәтін беріледі. Бұл мәтінді оқып диалог құрастру керек **Ту** – мемлекеттің егемендік пен біртұтастықты білдіретін басты рәміздерінің бірі. Ту ежелден елді біріктіру және оны белгілі бір мемлекеттік құрылымға сәйкестендіру міндетін атқарып келеді.  1992 жылы қабылданды. Авторы – суретші Шәкен Ниязбеков.Oртасында шұғылалы күн, оның астында қалықтап ұшқан қыран бейнеленген тік бұрышты көгілдір түсті мата. Тудың сабының тұсында тік жолақ түрінде ұлттық өрнек нақышталған. Күн, оның шұғыласы, қыран және ұлттық өрнек бейнесі алтын түстес. Aспандай көк түс адам бойындағы адалдық, тазалық, сенімділік, мінсіздік сияқты қасиеттерді білдіреді. Одан бөлек көк түс ашық аспанды, бейбітшілікті, игілікті білдірсе, түстің біркелкілігі еліміздің тұтастығын меңзейдіКүн байлық пен молшылықты, өмірді және күш-қуатты бейнелейді. Қыран (бүркіт) бейнесі – бұл бейне әдетте биліктің, қырағылық пен мәрттіктің символы ретінде қабылданады. Күн астында қалықтаған бүркіт мемлекеттің қуат-күшін, оның егемендігі мен тәуелсіздігін, биік мақсаттар мен жарқын болашаққа деген ұмтылысын танытады. Қазақтың түсінігінде, бүркіт – бостандық пен адалдық, өрлік пен ерлік, қуат пен ниет тазалығы тәрізді ұғымдармен ұштасып жатады.Қазақ ою-өрнектері – дүниені көркемдік тұрғыдан қабылдаудың халықтың эстетикалық талғамына сай келетін ерекше бір түрі. Тудың сабын жағалай салынған ұлттық өрнектер Қазақстан халқының мәдениеті мен дәстүрін символдық тұрғыда бейнелейді.**Елтаңба** – мемлекеттің басты рәміздерінің бірі. Егеменді Қазақстанның Елтаңбасы 1992 жылы ресми түрде қабылданды. Оның авторлары – белгілі сәулетшілер Жандарбек Мәлібеков пен Шот-Аман Уәлиханов.Қазақстан Республикасының Мемлекеттік елтаңбасы дөңгелек нысанды. Бұл – Ұлы дала көшпенділері айрықша қастер тұтқан өмір мен мәңгіліктің символы.Көгілдір түс аясындағы шаңырақ (киіз үйдің жоғарғы күмбез тәрізді бөлігі) бейнесі. Шаңырақты айнала күн сәулесі секілді тараған уықтар шаншылған. Шаңырақтың оң жағы мен сол жағына аңыздардағы қанатты пырақтар бейнесі орналастырылған. Жоғарғы бөлігінде – көлемді бес бұрышты жұлдыз, ал төменгі бөлігінде «Қазақстан» деген жазу бар. Жұлдыздың, шаңырақтың, уықтардың, аңыздардағы қанатты пырақтардың бейнесі, сондай-ақ  «Қазақстан» деген жазу – алтын түстес.Шаңырақ – киіз үйдің басты жүйе құраушы бөлігі. Шаңырақ бейнесі – елімізді мекендейтін барлық халықтардың ортақ қонысының, біртұтас Отанының символы. Шаңырақтың мықтылығы мен беріктігі оның барлық уықтарының сенімділігіне байланыстылығы секілді.Елтаңбада қолданылған негізгі түс – алтынның түсі. Бұл – байлықтың, әділдіктің және кеңпейілділіктің символы. Сонымен қатар, көгілдір аспан түстес тудың түсі алтынның түсімен үйлесім тауып, ашық аспан, бейбітшілік және бақуат тіршілік ұғымдарын танытып тұр.**Гимн** – мемлекеттің басты рәміздерінің бірі. Гимн-мемлекеттің салтанатты әні. Ол халықты әйгілі етеді. Оның сөздерінде халықтың мыңдаған жылғы тарихы, бүгінгі өмірі мен келешек арманы айтылған. Гимнді түрегеліп, жүректің тұсына қолдарын қойып айтады. Бұл өз мемлекетіңе деген құрметті көрсетеді. Халық өмір салтын бүгінгі тіршілігі мен келешек армандарын, мың жылғы тарихын осы әнге сыйғызған.1986 жылы «Менің Қазақстаным» бостандық аңсаған қазақ жастарының бейресми әнұраны болған еді. Тәуелсіз Қазақстанның тарихында еліміздің мемлекеттік гимні екі рет – 1992 және 2006 жылдары бекітілді.Елдің дыбыстық рәмізінің танымалдығын арттыру мақсатында 2006 жылы жаңа мемлекеттік гимн қабылданды. Оның негізі ретінде халықтың арасында кеңінен танымал «Менің Қазақстаным» патриоттық әні таңдап алынды. Ол әнді Шәмші Қалдаяқов 1956 жылы Жұмекен Нәжімеденовтің сөзіне жазған болатын. Қазақстан Президенті Нұрсұлтан Назарбаев әнге мемлекеттік гимн жоғары мәртебесін беру және анағұрлым салтанатты шырқалуы үшін музыкалық туындының бастапқы мәтінін өңдеді. Қазақстан Парламенті 2006 жылы 6 қаңтарда палаталардың бірлескен отырысында «Мемлекеттік рәміздер туралы» Жарлыққа тиісті түзету енгізіп, еліміздің жаңа мемлекеттік гимнін бекітті.**Мәтінде кездеске жаңа сөздермен жұмыс.** А) Мұғалім интерактивті тақтадан тақырыпқа қатысты жаңа сөздермен таныстыра-ды, аудармасын айтады. Оларды оқиды, оқушыларға қайталатады.«Тәуелсіздік нышандары» тақырыбында постер жасатады. | видеофильм Слайд |
| Сабақтың соңы8 мин | Топтық жұмыс. «Кім көп біледі?» ойынын ұйымдастырады.Айтылым. Үш топқа сұрақ қойылады. Дұрыс айтылған сұраққа смайлик беріледі. Қай топ көп смайлик жинаса жеңімпаз атанады.**Сабақты қорытындылау.** Мұғалім оқушылардың кері байланыстарындағы ұсыныстарды келесі сабақта ескереді. ***https://lh5.googleusercontent.com/fSbKd-JA5dgC-rGIA-mUXlhGUVSXF0Ub_ir_rH2pJm1r0J7UoggEeC_K0no3N33GCoX9jlstRKU_9ETX14elygY3ujEplshdIWJevdLQgSkFNBV5v0DQOsXoPF99m-YOVfIhgVkZGys*** |  |

 Түсінік хат

Қазақ тілі мен әдебиеті. 5 сынып. Тақырыбы: «**Тәуелсіздік нышандары»**

Мақсатты: Берілген сұрақты дұрыс түсініп, лайықты жауап беру, шағын диалогке қатысу.Тақырып бойынша әртүрлі тілдік тапсырмалар орындату негізінде ақпараттық – танымдық құзыреттілігін қалыптастыру. Патриоттық тәрбие беру.

Сабақтың түрі: аралас сабақ

Көрнекілігі: АКТ, слайд, видео фильм үзіндісі.

Сабақтың ұйымдастыру кезенің психологиялық ахуалдан басталды. Оқушылар шеңберге тұрып бірі – біріне жылы лебізбен жылы сөздер білдірді. Қазақстан Респуликамыздың рәміздері туралы видео фильм үзіндісімен жарғастырылды. Айтылым.Оқушылардың жаңа сабаққа деген қызығушылығын ояту мақсатында «Мемлекеттік рәміздер» тақырыпқа қатысты дайындаған слайдтарын көрсетіп, ой шақыру сұрақтарын қоя бастады. Соңғы сұрақ арқылы оқушыларға өз пікірлерін айтуға міндіктері берілді.

«Елтаңба, Ту, Әнұран» сөздері арқылы үш топқа бөлінді. Жазылым.Оқушыларға осы сөздерден басқа сөздер құрастыру тапсырылды. Мысалы: **Елтаңба–**Ел+басы, Таңба+лар, Таң +ба, Аң+ ......

**Сергіту сәтті өткізілді .**

Үш тоқпа әр түрлі мәтін берілді **.** Әр топ мәтінді оқып диалог құрастыруға тапсырма берілді.. Бір топтан екі оқушы шығып диалогты айтты. Екі топ тыңдап,бағдаршам арқылы бағалайды.

Мұғалім интерактивті тақта арқылы мәтінде кездескен жаңа сөздермен таныстырады, аудармасын айтады. Оларды оқиды, оқушыларға қайталатады.

Саусақ гимнастикасы сергіту сәтті өткізілді.

Үш топ «Тәуелсіздік нышандары» тақырыбында постер жасады. Әр топ өзінің постерін қорғайды.

Сабақтың соңы. Топтық жұмыс. «Кім көп біледі?» ойынын ұйымдастырады. Үш топқа сұрақ қойылады. Дұрыс айтылған сұраққа смайлик берілді. Қай топ көп смайлик жинаса жеңімпаз атанады.

**Сабақты қорытындылау.** Мұғалім оқушылардың кері байланыстарын «Бас бармақ» арқылы өткізеді.

Барлығын түсіндім

Енді түсініп келемін

Түсінбедім

Сабақ мақсаттары жүзеге асты. Сынып атмосферасы жағымды болды.Барлық оқушылар: Берілген сұрақтарды түсінеді.Көптеген оқушылар: Сұрақтарға дұрыс жауап береді.Кейбір оқушылар: Диалог құрастырады. Қазақстан тарихымен байланысы бар.